**Բեյրութի նավահանգիստ**(արաբ․՝ مرفأ بيروت‎‎), Լիբանանի գլխավոր նավահանգիստն է և աշխարհի ամենախոշոր նավահանգիստներից մեկը։
Տեղակայված է Բեյրութի հյուսիսային հատվածում գտնվող Սուրբ Գեորգիի ծովոծոցի ափին, ոչ հեռու քաղաքի կենտրոնից։ Այն իր մեջ ներառում է 4 նավահանգիստ, 16 կառամատույց, 12 պահեստ և նոր բեռնարկղային տերմինալ՝ 700,000 TEU/տարի թողունակությամբ։

Բեյրութի նավահանգիստը և ռազմածովային բազան հասանելի են նավերի և առագաստանավերի համար, որոնց ջրատարողությունը կազմում է մինչև 50 հազար տոննա։ Նավահանգստի ծովային բեռնափոխադրումների ընդհանուր շրջանառությունը տարեկան կազմում է մոտ 6 միլիոն տոննա, որի մոտ 40 տոկոսը տարանցիկ բեռներ են։ Պահեստների և ապրանքների բացօթյա պահեստավորման համար նախատեսված տարածքները կազմում են մոտ 100․000 մ²։

Ընդհանուր տեղեկություններ
-------------------------

Բացվել է 1887 թվականին։ Տեղակայված է Սուրբ Գեորգիի ծովախորշի արևելյան մասում, Բեյրութի հյուսիսային միջերկրածովյան ափին, Բեյրութ գետից դեպի արևմուտք։ Դա Միջերկրական ծովի արևելքում ամենախոշոր և ամենաբեռնված նավահանգիստներից մեկն է։ Բեյրութի նավահանգիստը և Բեյրութի Ռաֆիկ Հարիրիի անվան միջազգային օդանավակայանը երկիր մուտքի հիմնական կետերն են։

Բաղկացած է երկու նավահանգստից (հին և նոր), որոնք պաշտպանված են երկար ջրբաժանով։ Նավահանգստի ջրային տարածքի և ռազմածովային բազայի մակերեսը կազմում է մոտ 3 քառ․կմ, 16 նավամատույց, որոնց ընդհանուր գծի երկարությունը մոտ 5 655 մ է, խորությունը՝ 8-16,5 մ։ Նավահանգիստն ունի նավանորոգման արհեստանոցներ, լողացող, սայլակավոր և այլ ամբարձիչներ ծովային բեռները բեռնաթափելու համար՝ մինչև հազար տոննա բեռնամբարձությամբ։

Բեյրութի նավահանգիստը և ռազմածովային բազան հասանելի են նավերի և առագաստանավերի համար, որոնց ջրատարողությունը կազմում է մինչև 50 հազար տոննա։ Նավահանգստի ծովային բեռնափոխադրումների ընդհանուր շրջանառությունը տարեկան կազմում է մոտ 6 միլիոն տոննա, որի մոտ 40 տոկոսը տարանցիկ բեռներ են։ Պահեստների և ապրանքների բացօթյա պահեստավորման համար նախատեսված տարածքները կազմում են մոտ 100․000 մ²։

Պայթյուններ 2020 թվականին
-------------------------

Հիմնական հոդված՝ Պայթյուններ Բեյրութի նավահանգստում
2020 թվականի օգոստոսի 4-ին Բեյրութի նավահանգստում տեղի են ունեցել պայթյուններ զոհվել է առնվազն 157 մարդ, ավելի քան 5000-ը վիրավորվել են, իսկ շատերն անհետ կորել են։ Պայթյունների հետևանքով անօթևան է մնացել մոտ 300.000 հազար մարդ։ Լիբանանի ընդհանուր անվտանգության ծառայության գլխավոր տնօրենը հայտարարել է, որ հիմնական պայթյունը կապված է եղել 2․750 տոննա ամոնիումի նիտրատի հետ։ Հաջորդ օրը՝ օգոստոսի 5-ին, հրդեհը հիմնականում մարվել է։ Օգոստոսի 5-ին երկրի կառավարությունը Բեյրութը հայտարարել է բնական աղետների գոտի և քաղաքում հայտարարվել է արտակարգ դրություն։

Պատկերասրահ
-----------

### Նավահանգիստը պայթունից առաջ

* 
* 
* 
* 
* 
* 

### Նավահանգիստը պայթունից հետո

* Պատկեր:2020 Beirut explosions.webm

Ծանոթագրություններ
------------------

1. ↑  «What is the Port of Beirut? Everything We Know About the Site Following Deadly Explosion» (անգլերեն)
2. ↑  Gadzo Mersiha։ «Dozens killed, thousands wounded in Beirut explosion: Live»։ *www.aljazeera.com*։ Վերցված է 2020 թ․ օգոստոսի 5
3. ↑  Alsaafin Ted Regencia, Linah։ «More than 200,000 left homeless by Beirut explosion: Live updates»։ *www.aljazeera.com*։ Վերցված է 2020 թ․ օգոստոսի 5
4. ↑  Власти Ливана объявили столицу зоной стихийного бедствия // «Корреспондент». 05.08.2020 г.
5. ↑  В Бейруте ввели режим чрезвычайного положения // РИА Новости. 05.08.2020 г.

Արտաքին հղումներ
----------------

* Официальный сайт
* Бейрутский контейнерный терминал Archived 2021-02-25 at the Wayback Machine.
* Морские порты Мира - SeaRates.com(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |